Komisijos reglamentas (EEB) Nr. 1740/78
1978 m. liepos 25 d.
iš dalies keičiantis Reglamentą (EEB) Nr. 1579/74 dėl importo mokesčio už produktus, pagamintus iš javų ir iš ryžių, apskaičiavimo tvarkos ir tokio mokesčio už šiuos produktus bei už kombinuotuosius pašarus, pagamintus iš javų, išankstinio nustatymo tvarkos
EUROPOS BENDRIJŲ KOMISIJA,
atsižvelgdama į Europos ekonominės bendrijos steigimo sutartį,
atsižvelgdama į 1975 m. spalio 29 d. Tarybos reglamentą (EEB) Nr. 2727/75 dėl bendro grūdų rinkos organizavimo [1] su paskutiniais pakeitimais, padarytais Reglamentu (EEB) Nr. 1254/78 [2], ypač į jo 24 straipsnį,
kadangi dėl to, kad reikia turėti naujesnę informaciją apie kai kurių produktų importą, būtina numatyti dažnesnes valstybių narių ataskaitas; kadangi dėl to 1974 m. birželio 24 d. Reglamentas (EEB) Nr. 1579/74 [3] turėtų būti atitinkamai pakeistas;
kadangi šiame reglamente numatytos priemonės atitinka Grūdų vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamento (EEB) Nr. 1579/74 5 straipsnis papildomas šia pastraipa:
"Tačiau apie produktus, priskiriamus Bendrojo muitų tarifo 07.06 A, 23.02 A I ir 23.02 A II subpozicijoms, šie duomenys Komisijai pranešami kasdien."
2 straipsnis
Šis reglamentas įsigalioja trečią dieną po jo paskelbimo Europos Bendrijų oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1978 m. liepos 25 d.